
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 16 

22 Ιανουάριου 2015 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση του Ειδικού Σχεδίου Χωρικής Ανάπτυξης 
του Δημοσίου Ακινήτου (ΕΣΧΑΔΑ) με την ονομα¬ 
σία «Αγιος Ιωάννης Σιθωνίας» στην περιοχή Αγί¬ 
ου Ιωάννη Νικήτης του Δήμου Σιθωνίας Χαλκιδι¬ 
κής». 1 


ΑΠΟΦΑΣΕΙΣ 

Χαρακτηρισμός ως μνημείου τριώροφου κτηρίου 
στην θέση «Ακλειδιού» του Δήμου Λέσβου, Πε¬ 
ριφερειακής Ενότητας Λέσβου, Περιφερείας Βο¬ 
ρείου Αιγαίου, φερόμενης ιδιοκτησίας Πηνελόπης 

Λουιζάκη. 2 

Χαρακτηρισμός ως μνημείου τριώροφου κτηρίου στη 
συμβολή των οδών Ψυχάρη και Βενιζέλου στο 
Δήμο Χίου, Περιφερειακής Ενότητας Χίου, Περι¬ 
φέρειας Βορείου Αιγαίου, φερόμενης ιδιοκτησί¬ 
ας Γενικού Νοσοκομείου Χίου. 3 


Δ ΙΑΤΑΓΜΑΤ Α 

(ΐ) 

Έγκριση του Ειδικού Σχεδίου Χωρικής Ανάπτυξης του 
Δημοσίου Ακινήτου (ΕΣΧΑΔΑ) με την ονομασία «Άγι¬ 
ος Ιωάννης Σιθωνίας» στην περιοχή Αγίου Ιωάννη Νι¬ 
κήτης του Δήμου Σιθωνίας Χαλκιδικής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 10,11 και 12 παρ. 1, 2 και 3 
καθώς και του άρθρου 16 του Ν. 3986/2011 «Επείγοντα 
Μέτρα Εφαρμογής Μεσοπρόθεσμου Πλαισίου Δημο¬ 
σιονομικής Στρατηγικής 2012-2015» (Α' 152), όπως τα 
πιο πάνω άρθρα τροποποιήθηκαν με το άρθρο τρίτο 
του Ν. 4092/2012 «Κύρωση της από 6 Σεπτεμβρίου 2012 
Πράξης Νομοθετικού Περιεχομένου «Τροποποίηση του 
τελευταίου εδαφίου της παραγράφου 1 του άρθρου 
3 του νόμου 3986/2011 «Επείγοντα Μέτρα Εφαρμογής 
Μεσοπρόθεσμου Πλαισίου Δημοσιονομικής Στρατηγικής 
2012 - 2015» (Α' 152), όπως ισχύει» (Α' 174), της από 7 


Σεπτεμβρίου 2012 Πράξης Νομοθετικού Περιεχομένου 
«Κατάργηση ελάχιστου ποσοστού Ελληνικού Δημοσί¬ 
ου σε ΕΛΠΕ, ΔΕΗ, ΟΠΑΠ, ΟΔΙΕ, ΕΥΔΑΠ, ΕΥΑΘ, ΕΛΤΑ, 
Οργανισμό Λιμένος Πειραιώς, Θεσσαλονίκης, Αλεξαν¬ 
δρούπολης, Βόλου, Ελευσίνας, Ηγουμενίτσας, Ηρακλεί¬ 
ου, Καβάλας, Κέρκυρας, Λαυρίου, Πατρών και Ραφήνας, 
καθώς και κατάργηση του άρθρου 11 του Ν. 3631/2008 
(Α' 6), (Α' 175)» και άλλες διατάξεις» (Α' 220) και το άρ¬ 
θρο 39 του Ν. 4179/2013 «Απλούστευση διαδικασιών για 
την ενίσχυση της επιχειρηματικότητας στον τουρισμό, 
αναδιάρθρωση του Ελληνικού Οργανισμού Τουρισμού 
και λοιπές διατάξεις». 

2. Τις διατάξεις των άρθρων 1 και 5 του Ν. 4179/2013 
«Απλούστευση διαδικασιών για την ενίσχυση της επι¬ 
χειρηματικότητας στον τουρισμό, αναδιάρθρωση του 
Ελληνικού Οργανισμού Τουρισμού και λοιπές διατάξεις» 
(Α'175). 

3. Τις διατάξεις του Ν. 3028/2002 «Για την προστασία 
των αρχαιοτήτων και εν γένει της Πολιτιστικής Κληρο¬ 
νομιάς» (Α'153). 

4. Τις διατάξεις του άρθρου 20 του Ν. 3965/2011 «Ανα¬ 
μόρφωση πλαισίου λειτουργίας Ταμείου Παρακαταθη¬ 
κών και Δανείων, Οργανισμού Διαχείρισης Δημοσίου 
Χρέους, Δημοσίων Επιχειρήσεων, σύσταση Γενικής 
Γραμματείας Δημόσιας Περιουσίας και άλλες διατάξεις» 
(Α' 113), όπως συμπληρώθηκαν με το άρθρο τρίτο παρ. 
24 του Ν. 4092/2012 (Α'220). 

5. Τις διατάξεις του άρθρου 90 Κώδικα Νομοθεσίας 
για την Κυβέρνηση και τα Κυβερνητικά όργανα που κυ¬ 
ρώθηκε με το άρθρο πρώτο του Π.Δ/τος 63/2005 (Α' 98). 

6. Τις διατάξεις του Π.Δ. 185/2009 «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας -Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής» (Α' 213). 

7 Τις διατάξεις του Π.Δ. 189/2009 «Καθορισμός και 
ανακατανομή αρμοδιοτήτων των Υπουργείων» (Α' 221), 
όπως τροποποιήθηκαν με το Π.Δ. 24/2010 (Α' 56). 

8. Τις διατάξεις του Π.Δ. 118/2013 «Τροποποίηση του 
Π.Δ. 85/2012 (Α'141) “Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως”» (Α 152). 

9. Το Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ ΑΊ53), το Π.Δ. 46/2014 «Διορισμός 
Αναπληρωτών Υπουργών» (Α' 79) και το Π.Δ. 89/2014 
«Διορισμός Υπουργών, Αναπληρωτών Υπουργών και 
Υφυπουργών» (Α' 134). 

10. Την υπ’ αριθμ. Δ6Α110450ΕΞ2011/21.7.2011 (ΒΊ670) 
κοινή απόφαση των Υπουργών Διοικητικής Μεταρρύθ¬ 
μισης και Ηλεκτρονικής Διακυβέρνησης και Οικονομικών 
περί έναρξης λειτουργίας της Γενικής Γραμματείας Δη¬ 
μόσιας Περιουσίας. 

11. Την υπ’ αριθμ. Υ521/30.10.2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Ταγαρά» (Β' 2971). 

12. Την υπ’ αριθμ. 231/02.04.2013 απόφαση της Διυπουρ¬ 
γικής Επιτροπής Αναδιαρθρώσεων και Αποκρατικοποι¬ 
ήσεων «Μεταφορά στην εταιρεία “Ταμείο Αξιοποίησης 
Ιδιωτικής Περιουσίας του Δημοσίου” περιουσιακών στοι¬ 
χείων του Δημοσίου κατά τις διατάξεις του Ν. 3986/2011 
(ΑΊ52), τροποποίηση της υπ’ αριθμ. 202/21.02.2012 (Β' 
656) απόφασής της και τροποποίηση της υπ’ αριθμ. 
224/5.11.2012 (Β 3006) απόφασής της» (Β'754). 

13. Τις διατάξεις της υπ’ αριθμ. 107017/28.08.2006 κοινής 
αποφάσεως των Υπουργών Οικονομίας και Οικονομικών, 
Περιβάλλοντος Χωροταξίας και Δημοσίων Έργων και 
του Υφυπουργού Εσωτερικών, Δημόσιας Διοίκησης και 
Αποκέντρωσης «Εκτίμηση των περιβαλλοντικών επι¬ 
πτώσεων ορισμένων σχεδίων και προγραμμάτων, σε 
συμμόρφωση με τις διατάξεις της οδηγίας 2001/42/ΕΚ 
«σχετικά με την εκτίμηση των περιβαλλοντικών επι¬ 
πτώσεων ορισμένων σχεδίων και προγραμμάτων» του 
Ευρωπαϊκού Κοινοβουλίου και του Συμβουλίου της 27ης 
Ιουνίου 2001» (Β' 1225). 

14. Την υπ’ αριθμ. 7680/15-12-1986 απόφαση του Νο¬ 
μάρχη Χαλκιδικής «Καθορισμός των ορίων του αιγιαλού 
και δημιουργία ζώνης παραλίας στη θέση Αγ. Ιωάννης 
Νικήτης» (Δ'1208). 

15. Το υπ’ αριθμ. ΙΣΤΕΠΚΑ/Α/1286/11.03.2013 έγγραφο 
της ΙΣΤ Εφορείας Προϊστορικών και Κλασσικών Αρχαι¬ 
οτήτων του Υπουργείου Πολιτισμού και Αθλητισμού. 

16. Το υπ’ αριθμ. ΥΠΑΙΘΠΑ-ΓΓΠ/ΓΔΑΠΚ/ΔΙΠΚΑ/ΤΑΧ/ 
Φ16/45560/20932/3054/1570/17.4.2013 έγγραφο της Διεύ¬ 
θυνσης Προϊστορικών και Κλασικών Αρχαιοτήτων του 
Υπουργείου Πολιτισμού και Αθλητισμού. 

17. Το υπ’ αριθμ. ΥΠΠΟ.Α./ΓΔΑΠΚ/ΔΙΠΚΑ/ΤΑΧ/Φ16/9151 / 
5474/566/200/15.01.2014 έγγραφο της Διεύθυνσης Προ¬ 
ϊστορικών και Κλασικών Αρχαιοτήτων του Υπουργείου 
Πολιτισμού και Αθλητισμού. 

18. Το υπ’ αριθμ. ΥΠΠΟΑ/ΓΔΑΜΤΕ/ΔΙΝΕΣΑΚ/42593/ 
5253/250/21.02.2014 έγγραφο της Διεύθυνσης Νεώτερης 
και Σύγχρονης Αρχιτεκτονικής Κληρονομιάς του Υπουρ¬ 
γείου Πολιτισμού και Αθλητισμού. 


19. Τις υπ’ αριθμ. 914/18.02.2008 και 13114/29.07.2011 πρά¬ 
ξεις χαρακτηρισμού της Διεύθυνσης Δασών Χαλκιδικής. 

20. Την υπ’ αριθμ. 9025/11-7-2013 αίτηση του Ταμεί¬ 
ου Αξιοποίησης Ιδιωτικής Περιουσίας του Δημοσίου 
(Τ.Α.Ι.ΠΕ.Δ. Α.Ε.) προς τη Γενική Γραμματεία Δημόσιας 
Περιουσίας του Υπουργείου Οικονομικών για την έγκρι¬ 
ση του Ειδικού Σχεδίου Χωρικής Ανάπτυξης Δημοσίου 
Ακινήτου (ΕΣΧΑΔΑ) για το ακίνητο «Αγιος Ιωάννης Σι- 
θωνίας» και τις συνυποβληθείσες με αυτήν μελέτες της 
παραγράφου 2 του άρθρου 12 του Ν. 3986/2011, όπως 
ισχύει. 

21. Το υπ’ αριθμ. ΥΠΠΟ.Α/ΓΔΑΠΚ/ΔΙΠΚΑήΓΑΧ/Φ40/22451/ 
13291/1447/542/ 30.01.2014 έγγραφο του Υπουργείου Πο¬ 
λιτισμού και Αθλητισμού περί εγκρίσεως της Στρατηγι¬ 
κής Μελέτης Περιβαλλοντικών Επιπτώσεων του Ειδικού 
Σχεδίου Χωρικής Ανάπτυξης του δημοσίου ακινήτου 
«Αγιος Ιωάννης Σιθωνίας». 

22. Την υπ’ αριθμ. οικ.170952/20-2-2014 εισήγηση της 
Ειδικής Υπηρεσίας Περιβάλλοντος του Υπουργείου Πε¬ 
ριβάλλοντος, Ενέργειας και Κλιματικής Αλλαγής περί 
εγκρίσεως της Στρατηγικής Μελέτης Περιβαλλοντικών 
Επιπτώσεων (ΣΜΠΕ) του Ειδικού Σχεδίου Χωρικής Ανά¬ 
πτυξης του δημοσίου ακινήτου «Άγιος Ιωάννης Σιθω- 
νίας», η οποία δημοσιοποιήθηκε κατά το άρθρο 7 της 
κοινής υπουργικής απόφασης 107017/2006 (Β' 1225) σε 
συνδυασμό με το άρθρο 12 παρ. 3 του Ν. 3986/2011. 

23. Τη σύμφωνα με τις διατάξεις των άρθρων 12 παρ. 3 
και 16 παρ. 2β του Ν. 3986/2011 εισήγηση του Κεντρικού 
Συμβουλίου Διοίκησης για την Αξιοποίηση της Δημό¬ 
σιας Περιουσίας, όπως διατυπώθηκε στο από 21.2.2014 
πρακτικό αυτού. 

24. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

25. Τις υπ’ αριθμ. 250/2014 και 310/2014 γνωμοδοτήσεις 
του Συμβουλίου της Επικράτειας, μετά από πρόταση 
των Υπουργών Οικονομικών, Περιβάλλοντος, Ενέργειας 
και Κλιματικής Αλλαγής και Πολιτισμού και Αθλητισμού, 
αποφασίζουμε: 

Αρθρο 1 

Ειδικό Σχέδιο Χωρικής Ανάπτυξης του Δημοσίου 
Ακινήτου «Άγιος Ιωάννης Σιθωνίας» στην περιοχή 
Αγίου Ιωάννη Νικήτης του Δήμου Σιθωνίας Χαλκιδικής 

Εγκρίνεται το Ειδικό Σχέδιο Χωρικής Ανάπτυξης του 
Δημοσίου Ακινήτου (ΕΣΧΑΔΑ) «Άγιος Ιωάννης Σιθωνίας», 
συνολικής επιφάνειας διακοσίων εξήντα επτά χιλιάδων 
και τριακοσίων πενήντα πέντε τετραγωνικών μέτρων 
(267.355 τ.μ.), που βρίσκεται στην περιοχή «Αγιος Ιωάν¬ 
νης Νικήτης» του Δήμου Σιθωνίας Χαλκιδικής, όπως το 
ακίνητο αυτό αποτυπώνεται στον σχετικό πρωτότυπο 
χάρτη σε κλίμακα 1:5.000, που θεωρήθηκε από τον Προ¬ 
ϊστάμενο της Διεύθυνσης Τοπογραφικών Εφαρμογών 
του Υπουργείου Περιβάλλοντος, Ενέργειας και Κλιμα¬ 
τικής Αλλαγής με την από 03.04.2014 πράξη του και του 
οποίου αντίτυπο σε φωτοσμίκρυνση δημοσιεύεται με 
το παρόν διάταγμα. 

Αρθρο 2 

Χωρικός προορισμός ακινήτου και χρήσεις γης και 
όροι δόμησης 

1. Ως γενικός χωρικός προορισμός του πιο πάνω ακι- 

νήτου ορίζεται η μικτή χρήση της περιπτώσεως 5 της 
παραγράφου Β του άρθρου 11 του Ν. 3986/2011, όπως 
αυτή εξειδικεύεται κατά ζώνες στην επόμενη παράγρα¬ 
φο του άρθρου αυτού. 

2. Στο πιο πάνω ακίνητο καθορίζονται χρήσεις γης 
και όροι και περιορισμοί δόμησης κατά Ζώνες I, II και III, 
όπως αυτές απεικονίζονται στον χάρτη κλίμακας 1: 5.000 
που εγκρίνεται με το προηγούμενο άρθρο, ως εξής: 
α. Ζώνη I: Περιοχή τουρισμού - αναψυχής: 
αα) Στη ζώνη αυτή, επιφάνειας 64.802 τ.μ., η οποία 
προορίζεται να λειτουργήσει ως περιοχή τουρισμού- 
αναψυχής κατά την έννοια της περιπτώσεως 1 της 
παραγράφου Β του άρθρου 11 του Ν. 3986/2011, όπως 
ισχύει, επιτρέπονται οι ακόλουθες χρήσεις: τουριστικά 
καταλύματα, ειδικές τουριστικές υποδομές και λοιπές 
τουριστικές εγκαταστάσεις, κατοικία, εμπορικά κατα¬ 
στήματα και καταστήματα παροχής υπηρεσιών, κοινω¬ 
νική πρόνοια, αθλητικές εγκαταστάσεις, πολιτιστικές 
εγκαταστάσεις, θρησκευτικοί χώροι, περίθαλψη, χώροι 
συνάθροισης κοινού, εστίαση, αναψυκτήρια, κέντρα 
διασκέδασης-αναψυχής, στάθμευση (κτίρια - γήπεδα), 
ελικοδρόμια, καθώς και οι αναγκαίες εγκαταστάσεις 
τεχνικής υποδομής για την εξυπηρέτηση των πιο πάνω 
χρήσεων (αφαλάτωσης, φωτοβολταϊκών, βιολογικού 
καθαρισμού κλπ.). 

αβ) Μέγιστος επιτρεπόμενος συντελεστής δόμησης: 
0,2 στο σύνολο της δομήσιμης εκτάσεως της πιο πάνω 
ζώνης. 

αγ) Μέγιστη επιτρεπόμενη κάλυψη: 20% στο σύνολο 
της εκτάσεως της πιο πάνω ζώνης, 
αδ) Μέγιστο επιτρεπόμενο ύψος κτιρίων: 10,75 μέτρα, 
αε) Απαγορεύεται η ανέγερση κτιρίων, εγκαταστάσε¬ 
ων και περιτοιχισμάτων και γενικά η δόμηση μέσα στην 
έκταση που περικλείεται από τις οριογραμμές ρεμάτων 
και σε κάθε περίπτωση σε απόσταση μικρότερη των 20 
μέτρων από τον άξονα της κοίτης αυτών. 

αστ) Στην πιο πάνω ζώνη επιτρέπεται, σύμφωνα με 
τους ορισμούς της παραγράφου 9α του άρθρου 12 του 
Ν. 3986/2011, όπως αυτή προστέθηκε με την παράγραφο 
3 του άρθρου 39 του Ν. 4179/2013, και του άρθρου 14Α 
του Ν. 3986/2011, όπως αυτό προστέθηκε με την παρά¬ 
γραφο 8 του άρθρου τρίτου του Ν. 4092/2012, η δημιουρ¬ 
γία τουριστικής λιμενικής εγκατάστασης, ύστερα από 
σύνταξη σχετικής ακτομηχανικής μελέτης και εκτίμηση 
των περιβαλλοντικών επιπτώσεων της εγκατάστασης 
καθώς και σύμφωνη γνώμη των αρμοδίων υπηρεσιών και 
οργάνων του Υπουργείου Πολιτισμού και Αθλητισμού. 

β. Ζώνη II: Περιοχή τουριστικού-παραθεριστικού χω¬ 
ριού: 

βα) Στη ζώνη αυτή, επιφάνειας 125.060 τ.μ., επιτρέπο¬ 
νται οι χρήσεις της περιπτώσεως 4Α της παραγράφου 
Β του άρθρου 11 του Ν. 3986/2011, πλην των εγκατα¬ 
στάσεων γκολφ. 

ββ) Μέγιστος επιτρεπόμενος συντελεστής δόμησης: 
0,2 στο σύνολο της δομήσιμης εκτάσεως της πιο πάνω 
ζώνης. 

βγ) Ελάχιστη επιφάνεια οικοπέδων που θα δημιουρ- 
γηθούν μετά την πολεοδόμηση: χίλια (1.000) τ.μ. 

βδ) Μέγιστη επιτρεπόμενη κάλυψη ανά οικόπεδο: 40% 
στο σύνολο της εκτάσεως εκάστου οικοπέδου, 
βε) Μέγιστο ύψος κτιρίων: 7,50 μέτρα, 
βστ) Δεν επιτρέπεται η κατασκευή πιλοτής. 


βζ) Οι κοινόχρηστοι και κοινωφελείς χώροι που θα 
δημιουργηθούν μετά την πολεοδόμηση του παραθε- 
ριστικού - τουριστικού χωριού πρέπει να ανέρχονται 
σε 50% τουλάχιστον της προς πολεοδόμηση έκτασης. 
Ποσοστό 25% τουλάχιστον των κοινόχρηστων χώρων 
θα διατεθεί για χώρους πρασίνου, 
γ) Ζώνη III: Περιοχή ήπιας αναψυχής: 
γα) Στην περιοχή αυτή, επιφάνειας 50.952 τ.μ., απα¬ 
γορεύεται η δόμηση και επιτρέπονται μόνο δραστηρι¬ 
ότητες και λειτουργίες ήπιας αναψυχής που εξυπηρε¬ 
τούν την πρόσβαση και παραμονή στη θάλασσα και την 
αναψυχή του κοινού και οι οποίες δεν αλλοιώνουν τη 
φυσική μορφολογία της περιοχής. 

γβ) Ειδικότερα, επιτρέπεται, κατά τους ορισμούς της 
κείμενης αρχαιολογικής νομοθεσίας, η τοποθέτηση 
προσωρινών κατασκευών που εξυπηρετούν την ήπια 
αναψυχή του κοινού, όπως λουτρικών εγκαταστάσεων, 
αποδυτηρίων, συγκροτημάτων υγιεινής, εγκαταστάσεων 
εστίασης και υπαίθριων αθλοπαιδιών. 

3. Στο σύνολο των δασικών εκτάσεων που περιλαμβά¬ 
νονται στο ακίνητο (26.541 τ.μ.) απαγορεύεται η δόμηση. 
Στις εκτάσεις αυτές, επιτρέπονται μόνο επιφανειακές 
διαμορφώσεις για λόγους αναψυχής, σύμφωνα με τις 
διατάξεις της δασικής νομοθεσίας. 

Αρθρο 3 

Κατευθύνσεις και μέτρα για την προστασία του 
περιβάλλοντος και σύστημα περιβαλλοντικής 
παρακολούθησης 

1. Εγκρίνεται η Στρατηγική Μελέτη Περιβαλλοντικών 
Επιπτώσεων (ΣΜΠΕ) του Ειδικού Σχεδίου Χωρικής Ανά¬ 
πτυξης του Δημοσίου Ακινήτου (ΕΣΧΑΔΑ) «Άγιος Ιωάν¬ 
νης Σιθωνίας», με τους ακόλουθους όρους, περιορισμούς 
και κατευθύνσεις για την προστασία και διαχείριση του 
περιβάλλοντος που επιβάλλεται να τηρούνται κατά την 
εξειδίκευση και υλοποίηση του σχεδίου, με μέριμνα της 
αρχής σχεδιασμού, καθώς και του συνόλου των φυσικών 
και νομικών προσώπων που συμμετέχουν στην υλοποί¬ 
ηση του σχεδίου: 

α. Κατά την κατάρτιση της οικείας πολεοδομικής με¬ 
λέτης για τη Ζώνη II καθώς και κατά την ανάπτυξη της 
Ζώνης I, πρέπει να ληφθεί μέριμνα για: 

αα. Την ισόρροπη και λειτουργικά αποδοτικότερη κα¬ 
τανομή των ελεύθερων και κοινόχρηστων χώρων, ώστε, 
αφενός, να διατηρείται η ευρωστία των φυσικών λει¬ 
τουργιών και των υπηρεσιών του οικοσυστήματος της 
έκτασης (συνοχή πράσινων χώρων, κατείσδυση νερού, 
κυκλοφορία αέρα κ.ά.) και, αφετέρου, να συνδυάζονται 
κατά τον καλύτερο δυνατό τρόπο, από την άποψη του 
μεγέθους, της διαμόρφωσης και της οικολογικής και 
πολεοδομικής λειτουργικότητας, οι κοινόχρηστοι και 
ελεύθεροι χώροι που βρίσκονται στην υπό πολεοδόμηση 
περιοχή και στην περιοχή τουρισμού-αναψυχής και οι 
ελεύθερες ζώνες που προβλέπονται, κατά την οικεία 
ΣΜΠΕ, γύρω από σημαντικά στοιχεία του περιβάλλο¬ 
ντος, όπως ο αρχαιολογικός χώρος, η ζώνη αιγιαλού 
και παραλίας και οι δασικές εκτάσεις. 

αβ. Τη χωροθέτηση των επιμέρους ειδικών χρήσεων 
και εγκαταστάσεων που καθορίζονται στο άρθρο 2, με 
τρόπο που να διασφαλίζει την ένταξη των σχετικών 
έργων στο περιβάλλον, τον περιορισμό μορφολογικών 
αλλοιώσεων και τη λειτουργική διασύνδεση υποδομών, 

δικτύων και οικιστικών συνόλων καθώς και ελεύθερων 
και κοινόχρηστων χώρων. 

αγ. Την απρόσκοπτη πρόσβαση του κοινού στην πα¬ 
ραλία και τον αιγιαλό. 

β. Κατά το σχεδίασμά και την υλοποίηση των κτι- 
ριακών έργων λαμβάνεται ειδική μέριμνα, ιδίως μέσω 
συστημάτων ανάπτυξης «πράσινων κτιρίων» όπου αυτό 
είναι εφικτό, για: 

βα. Την εξοικονόμηση ενέργειας, τόσο σε παθητικό 
επίπεδο (βιοκλιματικός σχεδιασμός, μονώσεις, ψυχρά 
υλικά, σκιάσεις, φυτεμένα δώματα κ.ά.) όσο και σε ενερ¬ 
γητικό επίπεδο (εξοπλισμός υψηλής απόδοσης, «έξυπνο» 
σύστημα ενεργειακής διαχείρισης στα μεγάλα κτίρια, 
δυνατότητα χρήσης φυσικού αέρα στα συστήματα κλι¬ 
ματισμού, λαμπτήρες εξοικονόμησης κ.ά.). 

ββ. Την ορθολογική χρήση του νερού, με την εφαρμο¬ 
γή μεθόδων αποτελεσματικής άρδευσης και αξιοποίη¬ 
σης όμβριων υδάτων. 

βγ. Τη διαχείριση των αποβλήτων από εκσκαφές, κα¬ 
τασκευές και κατεδαφίσεις κατά τους ορισμούς της 
σχετικής νομοθεσίας, με ταυτόχρονη πρόνοια για τη 
μέγιστη δυνατή επαναξιοποίησή τους. 

γ. Στις περιοχές του ακινήτου που παραμένουν αδό- 
μητες εφαρμόζεται σχέδιο διαχείρισης με στόχο τη δι¬ 
ατήρηση της ευρωστίας των φυσικών οικοσυστημάτων, 
την αντιπυρική προστασία, καθώς και την ανασύσταση 
ή εμπλουτισμό του φυσικού περιβάλλοντος, όπου αυτό 
έχει υποβαθμιστεί. 

δ. Κατά την αδειοδοτική ωρίμανση και την εκτέλεση 
εργασιών κατασκευής λαμβάνεται μέριμνα για την προ¬ 
στασία της έκτασης του ακινήτου που βρίσκεται εντός 
του αρχαιολογικού χώρου «Καστρί». 

ε. Κατά τη διαχείριση των στερεών αποβλήτων από τη 
λειτουργία των χρήσεων που θα υποδεχθεί το ακίνητο: 

εα. Ενσωματώνονται, όσον αφορά τα απόβλητα αστι¬ 
κού τύπου, προβλέψεις για διαχωρισμό στην πηγή και 
κατάλληλες μεθόδους χωριστής συλλογής και διάθε¬ 
σης, ώστε να προωθηθεί στον μέγιστο εφικτό βαθμό 
η ανακύκλωση. 

εβ. Υιοθετούνται, όσον αφορά τα απόβλητα από τις 
εργασίες πρασίνου, διαδικασίες επιτόπιας αξιοποίησης. 

στ. Η διαχείριση των υγρών αποβλήτων από τη λει¬ 
τουργία των χρήσεων που θα υποδεχθεί το ακίνητο 
διενεργείται κατά τους ορισμούς της σχετικής νομο¬ 
θεσίας, επιδιώκοντας παράλληλα, εφόσον είναι δυνα¬ 
τόν, την αξιοποίηση της υφιστάμενης εγκατάστασης 
επεξεργασίας λυμάτων (ΕΕΛ) στη θέση Τσικαλά, μέσω 
της επέκτασης του αποχετευτικού δικτύου του Δήμου 
Σιθωνίας. 

ζ. Λόγω της ευαισθησίας που παρουσιάζει το άμεσο 
θαλάσσιο περιβάλλον της περιοχής, ενδεχόμενη επι¬ 
λογή για εξασφάλιση νερού από αφαλάτωση πρέπει 
να τεκμηριωθεί αναλυτικά, τόσο αυτοτελώς όσο και 
σε σύγκριση με άλλες διαθέσιμες εναλλακτικές λύσεις. 
Σε περίπτωση που επιλεγεί τελικώς ως αναγκαία λύση 
αυτή της αφαλάτωσης, η οικεία μονάδα και ο αγωγός 
εκβολής πρέπει να σχεδιασθούν κατά τρόπο που θα 
ελαχιστοποιεί τις επιπτώσεις στα ευαίσθητα στοιχεία 
του θαλάσσιου περιβάλλοντος, ιδίως στην περιοχή του 
δικτύου ΝαΙυΓα 2000 «ΘΒ1270007: Ακρωτήριο Ελιά - 
Ακρωτήριο Κάστρο - εκβολή Ραγούλα». 

η. Κατά την ενδεχόμενη χωροθέτηση τουριστικής λι¬ 


μενικής εγκατάστασης εντός της καθοριζόμενης κατά 
το άρθρο 2 Ζώνης I και με σκοπό την πληρέστερη προ¬ 
στασία του οικοτόπου λιβαδιών Ποσειδωνίας, τηρούνται 
οι εξής ειδικότερες κατευθύνσεις: 

ηα. Το μέγεθος της τουριστικής λιμενικής εγκατά¬ 
στασης περιορίζεται στο απολύτως αναγκαίο για την 
εξυπηρέτηση των κύριων χρήσεων του ακινήτου. 

ηβ. Στο πλαίσιο της οικείας περιβαλλοντικής αδειοδό- 
τησης καθορίζονται πρόσθετες περιβαλλοντικές προϋ¬ 
ποθέσεις για την κατασκευή, λειτουργία και συντήρηση 
του έργου, ιδίως όσον αφορά τα μέτρα πρόληψης των 
πιθανών επιπτώσεων και την ύπαρξη κατάλληλου εξο¬ 
πλισμού αντιρρύπανσης. 

ηγ. Σε κάθε περίπτωση, η εκτίμηση και αξιολόγηση 
των περιβαλλοντικών επιπτώσεων της πιο πάνω τουρι¬ 
στικής λιμενικής εγκατάστασης διεξάγεται στο πλαίσιο 
Ειδικής Οικολογικής Αξιολόγησης κατά τα οριζόμενα 
στο άρθρο 10 του Ν. 4014/2011. 

2. α. Η παρακολούθηση των επιπτώσεων στο περι¬ 
βάλλον από την εφαρμογή του ΕΣΧΑΔΑ Αγίου Ιωάννη 
Σιθωνίας πραγματοποιείται ως εξής: 

αα. Στο σχεδίασμά της διαχείρισης και λειτουργίας 
του ακινήτου ενσωματώνεται συστηματικός τρόπος 
συλλογής των απαραίτητων στοιχείων από όσους θα 
συμμετάσχουν στην αξιοποίηση του δημόσιου ακινήτου, 
με βάση πρόγραμμα παρακολούθησης των περιβαλλο¬ 
ντικών επιπτώσεων από την εφαρμογή του σχεδίου, 
συναφές με το προτεινόμενο στη ΣΜΠΕ. 

αβ. Η συλλογή και επεξεργασία των στοιχείων για 
την παρακολούθηση των περιβαλλοντικών επιπτώσεων 
διεξάγεται σε ετήσια τουλάχιστον βάση. 

αγ. Ως βασικά μεγέθη παρακολούθησης χρησιμοποι¬ 
ούνται περιβαλλοντικοί δείκτες, αντιπροσωπευτικοί των 
σημαντικών πτυχών της εξέλιξης στην κατάσταση του 
περιβάλλοντος. 

β. Οι σχετικοί περιβαλλοντικοί δείκτες καθορίζονται 
στο οικείο πρόγραμμα παρακολούθησης. Μεταξύ των 
δεικτών αυτών μπορεί να περιλαμβάνονται: 

βα. Δείκτες πληθυσμού: Αναφέρονται στον αριθμό των 
ατόμων που διαμένουν ή εργάζονται στους χώρους και 
κτίρια του ακινήτου, στον μέσο χρόνο παραμονής αυτών 
και στις εποχιακές τους διακυμάνσεις. 

ββ. Δείκτες οικολογικής κατάστασης και λειτουργίας: 
Αναφέρονται σε χαρακτηριστικά μεγέθη της κατάστα¬ 
σης και λειτουργίας των οικοσυστημάτων του ακινήτου 
και των όμορων εκτάσεων, με έμφαση στα δάση, τους 
χώρους πρασίνου και τα όμορα παράκτια θαλάσσια 
ύδατα. 

βγ. Δείκτες περιβαλλοντικών επιδόσεων: Αναφέρονται 
στις βελτιώσεις που επιφέρει η εφαρμογή των όρων 
της παρούσας απόφασης και άλλων περιβαλλοντικών 
πρακτικών στους τομείς της διαχείρισης στερεών απο¬ 
βλήτων (ποσότητες απορριμμάτων, ποσοστό απορριμ¬ 
μάτων που μπορεί να διατεθούν σε ΧΥΤΑ, ποσοστό 
ανακύκλωσης κ.ά.), της διαχείρισης νερού (συνολική 
κατανάλωση νερού, μεγέθη άρδευσης, ποσοστό συμ¬ 
μετοχής επαναξιοποιούμενων όμβριων υδάτων κ.ά.) σε 
σύγκριση με τυπικούς μέσους όρους. 

γ. Οι τιμές των δεικτών και των λοιπών μεγεθών της 
παρακολούθησης των περιβαλλοντικών επιπτώσεων 
αποτυπώνονται σε ετήσια έκθεση, στην οποία περι¬ 
λαμβάνονται επίσης η επεξεργασία και η αξιολόγηση 

των σχετικών αποτελεσμάτων, καθώς και προτάσεις 
για τις τυχόν απαιτούμενες διορθωτικές ενέργειες. Η 
έκθεση αυτή κοινοποιείται σε όλους τους φορείς που 
συμμετέχουν στην αξιοποίηση του δημόσιου ακινήτου, 
ενώ παράλληλα δημοσιοποιείται με ανάρτησή της σε 
κατάλληλη ιστοσελίδα, στην οποία δίδεται η δυνατότη¬ 
τα στο ενδιαφερόμενο κοινό να εκφράσει ενυπογράφως 
τις απόψεις του για το περιεχόμενο αυτής. 


γειας και Κλιματικής Αλλαγής και Πολιτισμού και Αθλη¬ 
τισμού, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 19 Ιανουάριου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


Αρθρο 4 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 
Στους Υπουργούς Οικονομικών, Περιβάλλοντος, Ενέρ¬ 


ΟΙΚΟΝΟΜΙΚΩΝ 

ΓΚΙΚΑΣ ΧΑΡΔΟΥΒΕΛΗΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 


ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΤΑΣΟΥΛΑΣ 

ΑΝΑΠΛ. ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΤΑΓΑΡΑΣ 

ΑΠΟΦΑΣΕΙ Σ 

Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/9974/1011/149 (2) 

Χαρακτηρισμός ως μνημείου τριώροφου κτηρίου στην 
θέση «Ακλειδιού» του Δήμου Λέσβου, Περιφερειακής 
Ενότητας Λέσβου, Περιφερείας Βορείου Αιγαίου, φε- 
ρόμενης ιδιοκτησίας Πηνελόπης Λουιζάκη. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του Π.Δ. 63/2005 (Α' 98) «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» καθώς και ότι από την εφαρμογή 
των κανονιστικών αυτών διατάξεων δεν προκαλείται 
δαπάνη σε βάρος του Κρατικού προϋπολογισμού. 

β) Του άρθρου 2 του Π.Δ. 118/2013 (Α' 152) «Ίδρυση 
Υπουργείου Πολιτισμού και Αθλητισμού». 

γ) Του Π.Δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

δ) Του Ν. 3028/2002 (Φ.Ε.Κ. 153/Α'/28-06-2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

ε) Του Ν. 2039/92 (Φ.Ε.Κ. 61/Α'/13-04-92) «περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

στ) Του Π.Δ. 104/2014 (Α' 171) «περί Οργανισμού του 
Υπουργείου Πολιτισμού και Αθλητισμού» καθώς και του 
Π.Δ. 199/2003 (Α' 146) «περί Οργανισμού του Υπουργείου 
Πολιτισμού», κατά το μέρος που αυτό διατηρείται σε 
ισχύ με το άρθρο 70 του Π.Δ. 104/2014. 

2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/ 
14/3698/20-01-2004 «Οργάνωση και λειτουργία των Συμ¬ 
βουλίων του Ν. 3028/2002» (ΦΕΚ 70/Β'/20-1-2004). 

3. Την από 07-01-2015 εισήγηση της Διεύθυνσης Προ¬ 
στασίας και Αναστήλωσης Νεώτερων και Σύγχρονων 
Μνημείων και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων, με αριθμό Πρακτικού 01/08- 
01-2015, (θέμα 12ο), αποφασίζουμε: 

Το χαρακτηρισμό ως μνημείου, σύμφωνα με τις δι¬ 
ατάξεις του άρθρου 6 παρ. 1β του Ν. 3028/2002, του 
τριώροφου κτηρίου στη θέση «Ακλειδιού» του Δήμου 
Λέσβου, Περιφερειακής Ενότητας Λέσβου, Περιφέρει¬ 
ας Βορείου Αιγαίου, φερόμενης ιδιοκτησίας Πηνελό¬ 
πης Λουιζάκη, διότι διαθέτει αξιόλογα αρχιτεκτονικά 
χαρακτηριστικά και αποτελεί ουσιαστικό τμήμα ενός 
χαρακτηριστικού μετώπου από αστικές κατοικίες του 
τέλους του 19ου - αρχής του 20ου αιώνα, στην περιοχή 
της Σουράδας στην πόλη της Μυτιλήνης και επιπλέον 
κρίνεται σημαντικό για την διατήρηση της αρχιτεκτο¬ 
νικής φυσιογνωμίας στην πόλη της Μυτιλήνης. 

Η παρούσα δεν αποτελεί αναγνώριση ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2015 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΑΣΟΥΛΑΣ 


Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/9929/1004/143 (2) 

Χαρακτηρισμός ως μνημείου τριώροφου κτηρίου στη 
συμβολή των οδών Ψυχάρη και Βενιζέλου στο Δήμο 
Χίου, Περιφερειακής Ενότητας Χίου, Περιφερείας Βο¬ 
ρείου Αιγαίου, φερόμενης ιδιοκτησίας Γενικού Νο¬ 
σοκομείου Χίου. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του Π.Δ. 63/2005 (Α' 98) «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» καθώς και ότι από την εφαρμογή 
των κανονιστικών αυτών διατάξεων δεν προκαλείται 
δαπάνη σε βάρος του Κρατικού προϋπολογισμού. 

β) Του άρθρου 2 του Π.Δ. 118/2013 (Α' 152) «Ίδρυση 
Υπουργείου Πολιτισμού και Αθλητισμού». 

γ) Του Π.Δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

δ) Του Ν. 3028/2002 (Φ.Ε.Κ. 153/Α728-06-2002) «Για την 
προστασία των Αρχαιοτήτων και ν γένει της Πολιτιστι¬ 
κής Κληρονομιάς». 

ε) Του Ν. 2039/1992 (Φ.Ε.Κ. 61/Α'/13-04-92) «περί Κύρω¬ 
σης της Σύμβασης για την προστασία της Αρχιτεκτο¬ 
νικής Κληρονομιάς της Ευρώπης». 

στ) Του Π.Δ. 104/2014 (Α' 171) «περί Οργανισμού του 
Υπουργείου Πολιτισμού και Αθλητισμού» καθώς και του 
Π.Δ. 199/2003 (Α' 146) «περί Οργανισμού του Υπουργείου 
Πολιτισμού», κατά το μέρος που αυτό διατηρείται σε 
ισχύ με το άρθρο 70 του Π.Δ. 104/2014. 

2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/ 
14/3698/20-01-2004 «Οργάνωση και λειτουργία των Συμ¬ 
βουλίων του Ν. 3028/2002» (ΦΕΚ 70/Β'/20-1-2004). 

3. Την από 07-01-2015 εισήγηση της Διεύθυνσης Προ¬ 
στασίας και Αναστήλωσης Νεώτερων και Σύγχρονων 
Μνημείων και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό Πρακτικού 01/ 
08-01-2015, (θέμα 3ο), αποφασίζουμε: 

Τον χαρακτηρισμό ως μνημείου, σύμφωνα με τις δι¬ 
ατάξεις του άρθρου 6 παρ. 1β του Ν. 3028/2002, του 
τριώροφου κτηρίου στη συμβολή των οδών Ψυχάρη και 
Βενιζέλου στο Δήμο Χίου, Περιφερειακής Ενότητας Χίου, 
Περιφερείας Βορείου Αιγαίου, φερόμενης ιδιοκτησίας 
Γ ενικού Νοσοκομείου Χίου, διότι διαθέτει αξιόλογα αρ¬ 
χιτεκτονικά χαρακτηριστικά του τέλους του 19ου αιώνα 
και κρίνεται σημαντικό για την διατήρηση της αρχιτε¬ 
κτονικής φυσιογνωμίας της πόλης της Χίου. 

Η παρούσα δεν αποτελεί αναγνώριση ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2015 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΑΣΟΥΛΑΣ 

